PACE ขยายเวลาจองซื้อ “RO” อีกรอบ ถึง 26 ม.ค.นี้
PACE ขยายเวลาจองซื้อ "RO" อีกรอบ เป็นวันที่ 9-12, 15-19 และ 22-26 ม.ค.61 (รวม 14 วันทำการ)
24 ม.ค. 2561

ผู้สื่อข่าวรายงานว่า สืบเนื่องจากกรณีที่ บริษัท เพซ ดีเวลลอปเมนท์ คอร์ปอเรชั่น จำกัด (มหาชน) หรือ PACE ได้ทำการเปิดจองซื้อหุ้นสามัญเพิ่มทุนที่ออกและเสนอขายให้กับผู้ถือหุ้นเดิมของบริษัทฯ ตามสัดส่วนการถือหุ้น (Rights Offering) จำนวนไม่เกิน 7,516,056,394 หุ้น อัตราส่วน 1 หุ้นเดิมต่อ 2 หุ้นเพิ่มทุน ในราคาหุ้นละ 0.50 บาท ในระหว่างวันที่ 9-12, 15 ม.ค.61 (รวม 9 วันทำการ)
ทั้งนี้ต่อมา PACE ได้มีการขยายเวลาจองซื้อเป็นวันที่ 9-12 และ 15-19 ม.ค.61 (รวม 5 วันทำการ) และได้ขยายเวลาจองซื้ออีกครั้งเป็นวันที่ 12, 15-19 และ 22-24 ม.ค.61 (รวม 12 วันทำการ)
ขณะที่ ล่าสุด PACE ได้แจ้งต่อตลาดหลักทรัพย์แห่งประเทศไทยขยายเวลาใช้สิทธิจองซื้อหุ้นสามัญเพิ่มทุนเป็นครั้งที่ 3 เป็นวันที่ 9-12, 15-19 และ 22-26 ม.ค.61 (รวม 14 วันทำการ)

อนึ่ง กำหนดระยะเวลาต่างๆ ของใบสำคัญแสดงสิทธิที่จะซื้อหุ้นสามัญของบริษัทฯ ยังคงเดิมไม่มีการเปลี่ยนแปลง